– Я з вёскі Палявая, гэта на Талачыншчыне. Вучылася ў Оршы ў медвучылішчы, а калі настала пара размеркавання, да нас прыехаў галоўны ўрач Бягомльскай бальніцы Іван Захарчук. Сам выбіраў кадры для некалі вялізнай медустановы. Так са жніўня 1978 года я ў Бягомлі. Пяцярых дзяўчат-медыкаў пасялілі ў кватэру ў пяціпавярховіку па вуліцы Лепельскай. Дарэчы, усе мы і жыць засталіся ў пасёлку, знайшоўшы тут свой жаночы лёс.